Ek vat nou die dag my bakie in vir 'n diens, en vir een wat niks van enjins af weet nie is dit ongelooflik om na die kennis van die motorwerktuigkundige te luister. Boetta jy vertel hulle niks van 'n enjin nie!
Hulle het of by 'n pa of oom of broer geleer en dit het net alles vir hulle gekliek! Hulle kan my nou verduidelik - môre het ek vergeet!
Dis die Vader wie ons leer van die evangelie! Dis Hy wie Sy Woord vir ons bedien en oopbreek sodat ons kan verstaan. En hier is een van die belangrikste tekste wat jou en my leer oor die Vader se hart.
Hy wil nie het dat een verlore moet gaan nke maar dat elkeen moet kom tot insig en die ewige lewe moet hê. Hy leer my en jou vir daardie dag wanneer ons paaie kruis met die ongelowige, met die tradisionele, met die gevangene, die blinde die dowe, die rebel van en vir en oor sy Woord.